«Barselona» hujumchisi Lionel Messi jamoaning sobiq murabbiyi Luis Enrike va prezident Xosep Mariya Bartomeuni o‘z to‘yiga taklif etmagan. Sport xabariga ko‘ra, nikoh marosimi 30 iyun kuni Argentinadagi Rosario shahrida, futbolchining ona shahrida bo‘lib o‘tadi. Messi o‘z farzandlari onasi Antonella Rokkuzzoga uylanmoqda. Futbolchi to‘yga barcha jamoadoshlarini hamda boshqa xodimlarni taklif qilgan. Ammo ro‘yxatda Luis Enrike va Bartomeu yo‘q.